**31. ročník**

**celoštátnej postupovej súťaže a prehliadky**

**amatérskej filmovej tvorby**

Cineama

**Krajské kolo**

**celoštátnej postupovej súťažne**

**a prehliadky amatérskej filmovej tvorby**

**Bratislavský kraj**

**Vyhlasovateľ a odborný garant: Národné osvetové centrum**

**organizátor: Malokarpatské osvetové stredisko v Modre**

**hlavný partner:** **Národné osvetové centrum**

**partner: Bratislava–Staré Mesto**

**Propozície pre Bratislavský kraj:**

**Do krajského kola sa môžu prihlásiť so svojimi filmami a videami všetci autori – amatérski filmoví tvorcovia, s trvalým bydliskom alebo pôsobiskom v Bratislavskom kraji.**

**Otvorenie registračného systému: 16. 1. 2023**

**Uzávierka súťaže : 28. 4. 2023**

**Workshop ROZPRÁVANIE PRÍBEHU STRIHOVOU SKLADBOU s M. Vrbňákom: 20. 5. 2023**

**Hodnotenie poroty: 27. 5. 2023**

**Súťažná projekcia, rozborový seminár, vyhlásenie výsledkov:**

**sobota 27. 5. 2023**

**Miesto konania projekcie, semináru, vyhlásenia výsledkov:**

**Kino FILM EUROPE - Pistoriho palác, Štefánikova 834/25, Bratislava**

Súčasťou **elektronického prihlásenia** je priestor na umiestnenie linku na stiahnutie elektronicky z cloudov, dielo je treba na cloud „natiahnuť“ a link do prihlášky uviesť

**v termíne najneskôr do: 28. 4. 2023**

**(diela po tomto termíne nie je možné zaradiť do súťaže)**

***Termíny sú orientačné, organizátor si vyhradzuje právo na zmeny, o ktorých budete informovaní***

***Novinky a dôležité záležitosti sú ďalej zvýraznené červeným.***

**Podmienky pre súťažiacich:**

Súťažné kategórie:

**I. veková skupina: autori do 16 rokov**

a. kategória: animovaný film

b. kategória: hraný film

c. kategória: dokumentárny film a publicistika

d. kategória: experiment a videoklip

**II. veková skupina: autori do 21 rokov (okrem poslucháčov a absolventov filmových vysokých škôl)**

a. kategória: animovaný film

b. kategória: hraný film

c. kategória: dokumentárny film a publicistika

d. kategória: experiment a videoklip

**III. veková skupina: autori nad 21 rokov (okrem poslucháčov a absolventov filmových vysokých škôl)**

* 1. kategória: animovaný film
  2. kategória: hraný film
  3. kategória: dokumentárny film a publicistika
  4. kategória: experiment a videoklip

**Prihlasovanie:**

**1.** Na súťaži sa môže zúčastniť každý amatérsky filmový tvorca, občan Slovenskej republiky, alebo osoba s trvalým pobytom na území Slovenskej republiky.

**2.** Súťaže sa môžu zúčastniť jednotlivci, dvojice, aj autorské kolektívy. Za kolektív sa považujú traja a viacerí rovnocenní autori. V prípade diel autorských kolektívov sa v prihláške uvádza názov alebo opis kolektívu, pod ktorým budú v súťaži vystupovať.

**3.** Do základného kola súťaže sa súťažiaci alebo kolektív prihlasujú **podľa miesta svojho** **bydliska alebo pôsobenia**. **V Bratislavskom kraji sa neuskutoční regionálne kolo, účastníci sa prihlasujú priamo do krajského kola.**

**4.** Do súťaže sa **prihlásite** vyplnením elektronického formulára na stránke Národného osvetového centra: <http://www.nocka.sk/chcemsaprihlasit>

**Tutoriál k prihlasovaniu sa nájdete na:** <https://www.youtube.com/watch?v=DpZCgtg4aUg> **V prípade, že ste boli účastníkom súťaže už v minulom ročníku 2022, vstupujte už do Vášho, v minulom alebo predminulom roku vytvoreného, účtu (profilu) a prihlasujte sa pod Vaším emailom a heslom z minulého alebo predminulého ročníka.**

**Súťažné podmienky:**

1. Súťažiaci sa prihlasuje do vekových skupín **podľa veku**, ktorý dosiahol v roku vzniku diela. Dielo **nesmie** byť staršie ako 2 roky.

2. Podmienkou účasti v súťaži je **predloženie autorského audiovizuálneho** **diela**.

3. **Odporúčaná dĺžka prihlasovaného diela je 1 až 20 minút.** V prípade prekročenia odporúčanej dĺžky si vyhlasovateľ a organizátori vyhradzujú právo udeliť výnimku, ak dielo zodpovedá umeleckým a technickým kritériám a prekročenie má svoje umelecké opodstatnenie. Dĺžka súťažného diela vrátane úvodných a záverečných titulkov však nesmie prekročiť 30 minút.

4. Do súťaže je možné zaslať len diela, ktoré **sa nezúčastnili** na predošlých ročníkoch súťaže CineAma.

5. Autor prechádza všetkými kolami súťaže **s** **tým istým** filmovým dielom bez dodatočných strihových zásahov.

6. Vyhlasovateľ a organizátori si vyhradzujú právo vyradiť so súťaže diela, ktoré zasahujú do ľudskej dôstojnosti, vyzývajú na násilie, šíria hoaxy a predsudky alebo iným spôsobom popierajú hodnoty ľudskosti a humanizmu.

7. Diela s cudzojazyčnými dialógmi musia obsahovať slovenské titulky vložené do obrazu.

8. Ak autor zasiela film na fyzickom nosiči, je povinný **čitateľne** **ho** **označiť** (autor/i a názov filmu).

9. Technické podmienky:

9.1. **Frame-rate:** 25 fps (odporúčané), 30 fps.

9.2. **Zvuk:** 2.0 (odporúčané), 5.1.

9.3. **Audio kodek:** MP3, AAC, WAV, AIFF.

9.4. **Rozlíšenie:** full HD (odporúčané), HD.

9.5. **Video kodek:** H264 (odporúčané), MPEG-4, MPEG-2.

9.6. **Kontajner:** MP4, MOV, MKV.

9.7. **Distribúcia:** link (WeTransfer, Uschovna, MyAirBridge), fyzický nosič (USB kľúč, USB pevný disk).

9.8. Každé dielo musí byť dodané ako samostatný videosúbor a obsahovať záverečné titulky s menoslovom, funkciami tvorcov a vročením diela.

**Doplňujúce informácie:**

V aktuálnom ročníku 2023 bude hodnotenie prebiehať udelením cien bez poradia a čestných uznaní. Počet čestných uznaní nie je limitovaný.

Diela, ktorým boli udelené ceny krajského kola postupujú do výberu na celoštátnu súťaž, ktorej organizátorom je Hornošarišské osvetové stredisko v Bardejove a uskutoční sa 15. – 17. septembra 2023 v Bardejovských kúpeľoch. Národné osvetové centrum si vyhradzuje právo na zmeny, pokiaľ si to budú okolnosti vyžadovať. Viac informácií na www.nocka.sk.

Ocenené diela **sú nominované** do výberu, z ktorého odborný pracovník Národného osvetového centra pre film zostaví kolekciu na českú súťaž **České vize**, svetovú súťaž amatérskych filmov **UNICA** a na **Festival** **neprofesionálneho umenia TVOR•BA**.

**Do prihlášok prosím vypĺňajte všetky kontaktné údaje – email aj mobilné telefónne číslo, čo nám pomôže k pružnej komunikácii v prípade zmien.**

**Neprevzaté ceny sa autorom výhercom nezasielajú. Je možné si ich vyzdvihnúť u organizátora do pol roka po podujatí. Nevyzdvihnuté vecné ceny organizátori použijú v ďalšom ročníku súťaže.**

**Informácie Vám poskytne:**

**Malokarpatské osvetové stredisko v Modre**

**Horná 20, 900 01 Modra**

**Ján Honza**

[**honza@moska.sk**](mailto:honza@moska.sk)

**033/643 34 89, 0905 777 968**

**Národné osvetové centrum**

**Nám. SNP 12, 812 34 Bratislava 1**

**Mgr. art. Pavel Smejkal , 02/204 71 247**

**pavel.smejkal@nocka.sk**

**Vyhlasovateľ súťaže: Národné osvetové centrum , www.nocka.sk**

**Adresa: Nám. SNP 12, 812 34 Bratislava 1**

**Kontaktná osoba: Mgr. art. Pavel Smejkal , 02/204 71 247**

**e-mail: pavel.smejkal@nocka.sk**